Vapaakauppa on tuhonnut Suomestakin kokonaisia toimialoja – miksi siitä silti kannattaa pitää kiinni?

Pohjoismainen hyvinvointivaltio ja sosiaalivakuutusjärjestelmä saattaa olla tutkijan mukaan paras tapa hoitaa vapaakaupan haitat. Yhdysvalloissa sitä ei ole, kirjoittaa HS:n toimittaja Anni Lassila.

Muistan lapsuudesta 1970-luvulla sen hetken, kun punaposkiset ja makeat tuontiomenat tulivat syksyllä kauppoihin. Kotimaisten vihannesten satokaudella Suomeen ei juuri tuotu ulkomaisia kasviksia kilpailemaan kotimaisen tuotannon kanssa.

Juustotiskiä hallitsivat Valion edam ja emmental, leikkeletiskiä lauantaimakkara ja palvikinkku. ”Siivuiksi vai palana?” myyjä kysyi.